Jean-Baptiste Marie Meusnier

Jean-Baptiste Marie Charles Meusnier (19. juuni 1754 Tours – 13. juuni 1793 Cassel) oli prantsuse matemaatik, insener ja sõjaväelane (diviisikindral). 

Teadus ja tehnika
1776. aastal kirjeldas Meusnier geomeetrilist joonpinda helikoidi ja tutvustas Meusnier' teoreemi diferentsiaalgeomeetrias (trükis ilmus 1785. aastal). 

Mõnikord nimetatakse Meusnier'd dirižaabli leiutajaks. Varsti pärast vendade Montgolfier'de esimesi õhupallilende (1783) esitas ta 1784. aastal Prantsuse Teaduste Akadeemiale oma juhitava õhulaeva lõpetamata projekti. Projekt nägi ette 84 meetri pikkust elliptilist õhupalli (ballonetti), mille maht oli 1700 kuupmeetrit ja mille jõuallikaks (õhulaeva edasiliikumiseks vajalikku tõmmet tekitav vahend) oli kolm propellerit, mida juhtisid 80 meest.

Sõjaväes
Meusnier oli Prantsuse revolutsioonisõdadest osavõtja. 1792. aasta algul oli ta vabariikliku armee jalaväe kolonel. Septembris 1792 edutati ta maréchal de camp’iks (brigaadikindralile vastav auaste).  Esimese koalitsiooni sõjas 1793. aasta kampaanias sõdis ta Reini armee koosseisus. 5. mail ülendati diviisikindraliks, kuid sellest ta ise teada ei saanud, sest suri 13. juunil Mainzi piiramisel saadud haavadesse. 

Tunnustus
1785 – valiti Prantsuse Teaduste Akadeemia liikmeks

Välislingid

Kategooria:Prantsusmaa kindralid
Kategooria:Prantsusmaa insenerid
Kategooria:Prantsuse matemaatikud
Kategooria:Dirižaabliehitajad
Kategooria:Prantsuse Teaduste Akadeemia liikmed
Kategooria:Sündinud 1754
Kategooria:Surnud 1793